12/03/2015 | Administración LocalMunicipal
Carballo
Anuncio aprobación padróns fiscais augas sanemaneto e depuración 4.º trimestre 2014

Por resolución da Alcaldía nº 631/2015, do 27 de febreiro, aprobáronse as liquidacións que compoñen o Padrón Fiscal do 4º trimestre das taxas pola prestación do do servizo municipal de abastecemento de auga potable, rede de sumidoiros e depuración de augas residuais, e a súa posta ao cobramento, que deberá ser publicada no B. O. P. e efectos da súa exposición pública, polo prazo de 15 días hábiles, contados a partires do seguinte ao da súa publicación, a efectos da súa notificación colectiva a todos os contribuintes segundo o establecido no art.102.3 da Lei 58/2003, do 17 de decembro, Xeral Tributaria, vista a remesa de liquidacións remitida pola empresa concesionaria do servizo municipal de abastecemento de auga potable, rede de sumidoiros e depuración de augas residuais, VIAQUA, SA, correspondente ás lecturas de contadores e consumos producidos durante o cuarto trimestre de 2014 polos devanditos servizos sobre dos contribuintes suxeitos ás respectiva taxas municipais, consonte aos conceptos seguintes: Subministración de auga: 182.110,50 € Rede de seneamento: 152.257,98 € Depuración de augas residuais: 116.552,94 € TOTAL: 450.921,42 € Canon da auga: 97.291,35 € I. V. E.: 45.121,12 € O prazo de cobramento en período voluntario será de dous meses contados a partires do día seguinte ao da publicación do presente edicto de exposición pública. Para o cobramento das ditas taxas, VIAQUA remite aos enderezos de notificación facilitados polos contribuintes un recibo ou carta de pagamento. O pagamento deberá de se efectuar nas oficinas de VIAQUA, sitas na Av. Finisterre, 4, baixo, de Carballo, en horario de 09:00 a 13:30 horas, de non se atopar domiciliado a través de entidade bancaria a xestión de cobramento. As persoas que non reciban ou teñan extraviado os recibos de pagamento poderán solicitar un duplicado dos mesmos nas oficinas de VIAQUA antes do fin do prazo de pagamento antes expresado, pois a falta de recepción dos mesmos non exime da obriga de pagamento dentro do período voluntario nin evita o inicio da vía de constriximento. Transcorrido o prazo voluntario de pagamento sen que se teña efectuado o ingreso, a débeda esixirase pola vía de constriximento, esixíndose o recargo de prema que corresponda, xuros de mora, e costas, se proceden. A falta de pagamento do canon da auga (tributo autonómico) no período voluntario, suporá a esixencia do mesmo directamente ao contribuínte pola vía de constriximento por parte da Consellería de Facenda da Xunta de Galicia. A repercusión do canon da auga poderá ser obxecto, por parte do contribuínte, de reclamación económico-administrativa ante a Xunta Superior de Facenda da Xunta de Galicia no prazo de UN mes desde que se entenda producida a notificación deste Padrón Fiscal. Contra do presente acordó de aprobación das liquidacións incorporadas ao Padrón Fiscal, os interesados poderán interponer recurso de reposición ante a Alcaldía, segundo o disposto no art.14.2 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, no prazo de UN MES, contado desde o día seguinte ao remate do prazo de exposición ao público. A interposición de tal recurso non suspenderá a eficacia da/s liquidación/s recorrida/s, agás que se solicite a súa suspensión e se aporte garantía nos termos establecidos no art.14.2. i) da norma antes citada. O recurso entenderase desestimado por silencio administrativo se non se ten resolto expresamente no prazo de UN MES desde a súa interposición. Contra a desestimación do recurso poderase interpór recurso contencioso-administrativo ante o Xulgado do Contencioso-Administrativo de A Coruña no prazo de DOUS MESES, contados desde a notificación expresa da desestimación, ou no de SEIS MESES desde que se produza a desestimación presunta por silencio administrativo, segundo establece o art.46.1 da Lei 29/1998, do 13 de xullo, reguladora da Xurisdicción contencioso-administrativa. O que se fai público para xeral coñecemento. Carballo, 3 de marzo de 2015. O ALCALDE, Asdo: Evencio Ferrero Rodríguez